|  |
| --- |
| **OBRAZAC SADRŽAJA DOKUMENTA ZA SAVJETOVANJE** |
| Naslov dokumenta |  I. Izmjene i dopune Proračuna Općine Punat za 2022. godinu s projekcijama za 2023. i 2024. godinu |
| Stvaratelj dokumenta, tijelo koje provodi savjetovanje |  Općina Punat |
| Svrha dokumenta | Proračun jedinice lokalne samouprave jest akt kojim se procjenjuju prihodi i primici te utvrđuju rashodi i izdaci jedinice lokalne samouprave za jednu godinu u skladu sa zakonom i odlukom donesenom na temelju zakona, a donosi ga njezino predstavničko tijelo, Općinsko vijeće Općine Punat do kraja tekuće godine za iduću proračunsku godinu. Osnovni uzrok ovog rebalansa proračuna je potreba povećanja nekih pozicija rashoda s obzirom na intenziviranje pojedinih projekata i aktivnosti te istovremeno smanjenje određenih pozicija rashoda.Najveće povećanje bilježe rashodi za električnu energiju zbog porasta cijene energenata, kapitalne pomoći o.s. F.K. Frankopan za uređenje tribina na školskom igrališti i Srednjoj školi Krk za uređenje parkirališta. Također predlaže se povećanje rashoda za dan Općine - Andrinja zbog obilježavanja 50. godina KUD-a Punat i 25 godina klape Raškete, povećanje za donaciju lovačkom društvu za izlov alohtone divljači, povećanje naknada za novorođenčad zbog povećanja naknada sukladno novoj odluci Općinskog vijeća i pomoć obiteljima i kućanstvima zbog povećanje naknade za božićnice umirovljenicima. Povećanje bilježe i rashodi za rekonstrukciju javne rasvjete, nabavu nove božićne dekoracije i iluminacije, nabavu stola za stolni tenis u streetworkout parku, izradu rampe za invalide na plaži Punta de bij i postavljanje fotonaponske elektrane na zgradi Narodnog doma.Smanjenje rashoda bilježi se kod izgradnje sportsko rekeracijskog terena -Pump track s obzirom da se investicija neće izvršiti u 2022.g., pozicije prostorni planovi prema procjeni izvršenja, kapitalne donacije -Luka Punat, izgradnje svjetlovodne mreže otoka Krka prema dostavljenom financijskom planu Grada Krka, za rekonstrukcija zgrade stare škole u Staroj Baški. |
| Datum dokumenta | 16. rujna 2022. godine |
| – opis teme, prijedloga ili problema o kojemu se provodi savjetovanje: Savjetovanje se provodi o prijedlogu I. Izmjena i dopuna Proračuna Općine Punat za 2022. godinu s projekcijama za 2023. i 2024. godinu. |
| – svrha savjetovanja i cilj koji bi se prijedlogom želio postići: Cilj savjetovanja sa zainteresiranom javnošću jest upoznavanje zainteresirane javnosti s prijedlogom dokumenta te prikupljanje prijedloga i primjedbi zainteresirane javnosti koji će se razmatrati i eventualno prihvatiti. |
| – metoda savjetovanja: Savjetovanje se provodi javnom objavom na web stranici Općine Punat putem priloženog obrasca za sudjelovanje u savjetovanju. |
| – rok zaprimanja odgovora i način na koji će biti pružena povratna informacija: Savjetovanje je otvoreno do 16. listopada 2022. godine . Povratne informacije bit će pružene putem Izvješća o provedenom savjetovanju koje će se po zaključenju savjetovanja objaviti na web stranici kao prilog savjetovanja. |
| –Za sve dodatne upite, sudionici savjetovanja mogu se obratiti pismeno na adresu Općine Punat, Novi put 2, 51521 Punat ili putem elektronske pošte na e-mail adresu: opcina@punat.hr |
| – zahtjev onima koji sudjeluju u savjetovanju: Molimo sve sudionike u savjetovanju da navedu svoje ime i prezime, u čije ime daju mišljenje, odnosno koga predstavljaju te da li su koga posebno dodatno konzultirali – sukladno propisima o zaštiti osobnih podataka isti će biti objavljeni isključivo ukoliko sudionik u savjetovanju tako navede na obrascu za sudjelovanje, odnosno da svoju privolu. |
| – dostupnost odgovora: Odgovori će biti dostupni na službenoj web stranici Općine Punat u sklopu Izvješća o provedenom savjetovanju, osim kada je onaj koji je poslao odgovor tražio da podaci ostanu povjerljivi |
| – pozivaju se sudionici savjetovanja na dostavu povratnih informacija o samom procesu savjetovanja te prijedloga za poboljšanje savjetovanja u budućnosti. Hvala! |